
M 
inister di Asuntonan Economico, Geoffrey Wever hun- 
to cu su gobierno, ta papiando pa mas di un aña caba 
riba plannan grandi cu mester pa rebiba economia di e pais 
y na mes momento percura pa crea un di dos pilar econom- 
ico pa Aruba. 


Sinembargo e vision aki simplemente no ta cuadra cu loke 
gobierno di Minister Wever Croes a bin ta presentando den 
su pakete di reforma fiscal, caminda na luga di alivia e peso 
grandi pa negoshinan chikito y mediano, e plan aki practica- 
mente lo pone cu mas di e negoshinan aki lo dal nan porta 
cera. 


Mescos cu gobierno a bin ta haciendo cu pueblo, imponiendo 
medida tras di medida riba tur ciudadano den e sector 
laboral, gabinete Wever Croes a bin ta purbando pa saca 
ainda mas for di e sector comercial, inventando medidanan 
cu na luga di fortalece e sector economico, ta practicamente 
destruyendo economia di e pais. Un decision di gobierno cu 
sigur lo afecta hopi negoshi chikito y mediano, ta caminda 
a dicidi cu negoshinan chikito no mester paga BBO/BAVP/ 
BAZV si e negoshi aki su volumen di benta tabata bou di 80 
mil florin pa aña. 


Awor e plan di reforma fiscal di gobierno ta determina cu 
mesun negoshi chikito aki, awor ta ser dispensa di paga 
BBO/BAVP/BAZV solamente si e volumen di benta pa aña, 
ta bou di 50 mil florin, loke sin duda lo tin su impacto riba 
hopi negoshi chikito rond di e isla aki. 


Pues e decision aki ta algo serio y mientras cu despues di 
pandemia ya caba por mira rond di e isla con negoshinan 
chikito a dicidi no habri mas, e tipo di reforma nan aki lo no 
stimula ningun ciudadano pa habri un negoshi riba su mes 
conoci como ‘eenmanzaak.’ 


VOLUMEN 
Si e volumen di benta surpasa Afl. 50.000 durante aña, e 
ora e comerciante tin cu notifica Departamento di Impuesto 
mesora pa e por wordo registra pa BBO/BAVP y BAZV. Den e 
caso aki e comerciante mester cuminsa declara y paga BBO/ 
BAVP y BAZV tur luna den e aña vigente y durante e añanan 
cu ta sigui. 


Ta un vision cu no tin hustificacion pero cu ta bolbe confirma 
cu e vision economico di gobierno no ta cuadra cu aspec- 


tonan realistico di sobrevivencia pa ningun doño di negoshi 
chikito. 


Pa ley, e comerciantenan aki ta wordo absolvi di e debernan 
pa declara y paga BBO/BAVP y BAZV. 


E regulacion aki no ta valido pa e comerciantenan cu ta 
explota bienes cu e meta pa ricibi entrada permanente. 
Por ehempel e comerciante cu ta ricibi entrada di huur di 
un propiedad inmobil, esta cas of otro edificio, si lo mester 
paga BBO/BAVP y BAZV tur luna. 


Tur aña e comerciantenan menciona mester raporta e 
volumen di benta cu ta “bedrijfsomzet” di nan empresa den 
nan declaracion di ‘inkomstenbelasting.’ Departamento di 
Impuesto ta saca e formulario di declaracion aki tur aña. 
Por ehempel: e formulario di aña 2023 lo sali den aña 2024. 


PRESION 
Gobierno a pone un presion enorme riba e sector di 
negoshinan chikito, no solamente cu e pago di impuestonan 
menciona pero tambe a introduci un cambio caminda 
negoshinan chikito, esta eenmanzaak, ta obliga pa paga e 
doño kende ta director di e negoshi, e suma di 5 mil florin. 
Awor den un decision sin precedente, e negoshi aki si resulta 
cu e doño NO por paga su mes e salario aki di 5 mil florin, e 
ta obliga asina mes di paga impuesto riba salario pa e suma 
aki cu lo ta alrededor di mil florin pa luna. 


Cu otro palabra si doño di e negoshi despues di paga tur su 
gastonan, entre otro e tin cu paga coriente, huur di e luga cu 
tin ora no ta baha bou di 1500 florin, paga awa y coriente, 
telefon, seguro y hasta paga un accountant, no ta importa 
gobierno esaki. 


Si e entrada no ta alcansa pa paga e comerciante aki 5 mil 
pa luna, e por wel di cobra 3 mil florin pero gobierno ta exigi 
cu e tin cu paga impuesto riba e suma stipula pa gobierno di 
5 mil florin pa luna na salario. 


E exigencia di paga of no paga BBO y e otro primanan / 
belasting ta nifica cu e comerciante chikito aki no mester tin 
benta di mas cu 4.166 florin pa luna. Si e traha pa keda bou 
di e entrada aki casi 3500 ta bay na pago di tur e gastonan 
y practicamente e no ta keda ni cu un salario minimo pa e 
sobrevivi. 


Vision economico di gobierno por nifica 
ceramento di hopi negoshi chikito 

D 
iaranson merdia tabatin presencia di hopi polis den San- 
ta Cruz. Esaki tabatin di haber cu un hoben cu a yega na 
un supermercado na Angochi pidiendo ayudo. E tabata tur na 
sanger. 
Esnan presente por a constata cu e tabata sangrando hopi 
y a bati alarma na Polis. Polis a yega na e sitio y mirando su 
situacion critico a dicidi di cuminsa transport’e cu urgencia 
pa hospital, na caminda ambulance a tum’e over y cu spoed a 
transporte pa hospital, despues di un rato e sospechoso di 16 
aña a wordo aresta. 


Tabata algo prome cu 12’or di merdia, un hoben a yega na e 
supermercado Shun Lee, cu un hinca basta serio na su curpa. 
Mesora a yama pa presencia di polis y ambulance. Na yegada, 
polis a bin topa cu un hoben masculino, cu un hinca basta serio 
na su curpa. Polis a mara e area unda e tabata hinca pa asina e 
no sigui perde tanto sanger. 


E polisnan na e sitio mesora a pidi ambulance cu maximo 
urgencia, pero mirando e situacion serio di e victima, nan 
a escog’e pa nan mes cuminsa transport’e den patruya pa 
hospital. Na altura di Mundo Nobo Supermarket e patruya a topa 
cu e ambulance y aki a pasa e victima over pa e paramediconan 
di ambulance. Despues cu e paramediconan a logra stabilisa 
poco e victima su situacion, cu hopi urgencia a transport’e pa 
hospital. 


Na momento cu ambulance tabata bayendo direccion di hospital, 
polis a duna nan maximo cooperacion, na cada rotonde un 
patruya di polis tabata staciona pa cera e caminda, pa asina e 
ambulance por a pasa bay sin wordo stroba pa trafico y por a 
yega hopi lihe hospital. 
Na e sitio polis a wordo informa kende ta e sospechoso y 
mesora a pasa e informacion di e sospechoso, asina a inicia un 
buskeda rigoroso pa e sospechoso R. Irausquin di apenas 16 
aña di edad. Un rato despues polis a bin topa cu e hobencito aki 
na altura di e veld Sportboys. Mesora a detene e hobencito aki 
y a transport’e pa warda di polis na Santa Cruz 


Recherchenan di districto di Santa Cruz y departamento tecnico 
di polis tabata na e sitio, haciendo e investigacionnan nece- 
sario. Nan a confisca algun paña y slof di e victima cu a keda 
benta dilanti di e supermercado. Riba e piso di entrada di e 
supermercado por a mira varios plek di sanger di e victima. E 
supermercado tin camara di siguridad cu lo por a capta algun 
imagen cu por ta di importancia pa cu e investigacion. 
Kico pasa y si e dosnan aki conoce otro, no ta conoci ainda. 


Hoben di 16 aña a hinca otro 
hoben lagand’e den situacion grave 


Diahuebs, 23 Februari 2023 
LOCAL 
4 
AWEMainta 


BEKENDMAKING 


De Centrale Bank van Aruba maakt hierbij bekend 
dat zij op 2 februari 2023 aan Guardian Group Fatum 
General Insurance N.V. een vergunning ex artikel 5 lid 2 
van de Landsverordening toezicht verzekeringsbedrijf 
(AB 2000 no. 82) (Ltv) heeft verleend om - naast de 
andere schadecategorieën waarvoor op 29 november 
2002 vergunning werd verleend - tevens actief te 
zijn binnen het segment ‘ziekteverzekeringen’ van de 
schadecategorie ‘ongevallen- en ziekteverzekeringen’. 
Het register van verzekeraars zoals bedoeld in artikel 
18 van de Ltv is dienovereenkomstig bijgewerkt. 


Oranjestad, 22 februari 2023 


D 
iadomingo marduga, riba dia di gran parada 
di Carnaval 2023, un caso serio di tiramento 
a tuma luga na San Nicolas caminda un homber 
a yega na Imsan cu herida di bala na su bariga. 
Segun su version e tabata den auto cu algun 
hende kendenan dado momento a inicia c’un 
discusion pa loke ta placa pa gasolin y dado 
momento un di e personanan den e auto, a tira 
riba e victima lagando e persona aki seriamente 
herida. 


Polis a inicia cu buskeda formal ora cu a bira 
conoci cu e victima lo ta yiu di un polis pero cu 
despues no a wordo confirma pero autoridadnan 
tabata na altura di e sospechoso y e otronan den 
e auto. 


E caso a shock comunidad ya cu casonan di 
violencia cu arma ta sigui tuma luga apesar cu 
polisnan den fin di siman tabata hibando varios 
control riba hopi hende, buscando si un of otro 


Analisis 


Control extenso 
y severo riba 
comportacion di 
arma tin cu sigui 


tipo lo ta canando arma riba caminda publico y den algun caso a haya 
hende arma, principalmente cu arma blanco. 


Ayera mainta sinembargo, a sosode otro caso cu tambe tabatin un 
impacto grandi riba comunidad, caminda dos hoben menor di edad, 
tabata envolvi caminda un di nan por poco a perde su bida. 
Un mucha homber menor di edad a yega na un supermercado na Angochi 
sangrando profusamente na su pecho parti ariba y e tabata mustra seri- 
amente herida ya cu e perforacion tabata cerca di su curason. 


Ambulance a ser manda pa e sitio y despues a hiba e hoben directa- 
mente pa hospital caminda el a ser someti na un operacion di urgencia 
den un intento pa saca su bida loke a ser logra tambe. Loke ta mas 
tristo ainda ta e hecho cu ora cu a bay busca e sospechoso, ta bin topa 
cu otro mucha homber menor di edad, esaki di solamente 15 aña kende 
a keda deteni y encarcela pendiente mas investigacion. 


Un incidente cu no ta mustra un scenario mucho alentador ya cu mas y 
mas ta tuma nota di mas di e casonan caminda hobennan ta meti, tanto 
den casonan di tira riba otro cu arma di candela y tambe algun caso di 
uzo di arma blanco. 


Te cu na ciere di e edicion aki, AWEMainta no a ricibi informacion kico 
lo a pasa cu e hincamento aki a tuma luga pero si a wordo informa cu e 
victima ta den un estado stabiel interna den hospital. 
Sinembargo un pregunta cardinal cu ta bin dilanti, ta ki mishi dos 
mucha homber cu ambos cu edad di ta studiante ainda, ta riba caminda 
publico, den un confrontacion caminda un di nan por poco a perde su 
bida. 


Si e hobennan aki ta alumno di un of otro scol, e caso ta confirma cu 
desde cu a pasa e ley di enseñansa obligatorio, e falta di control riba 
esaki, ya no ta existi pa algun aña caba, esta cu maestro y nan scolnan 
ya no ta raporta na polis cu na e scol tin violacion di e ley aki pa autori- 
dadnan por controla y mustra hobennan cu nan obligacion di ta na scol 
ora cu tin scol, tin cu wordo respeta. 


Tur dia por mira studiantenan canando riba caminda publico, sea na 
Oranjestad of San Nicolas of cualkier beach publico, hobennan cu 
mester ta den banki di scol, ta canando rond haciendo loke cu nan kier 
ya cu no tin e control necesario pa esaki. 


Cu esaki lo elimina e peliger di agresion serio no ta al caso pero e ta un 
forma pa tin e hobennan bou di control loke no ta e caso na e momen- 
tonan aki pero e control cu oficialnan di polis a hiba durante di e periodo 
di carnaval, tin cu sigui na tur momento di dia, ya cu den varios negoshi 
manera refresqueria of luga di bebe coffee of cualkier otro bebida, por 
mira studiantenan ta ‘hang around’ na luga di ta na scol of na nan cas. 


Uzo di arma blanco a bira hopi serio na Hulanda caminda hobennan 
despues di pandemia, a bira hopi agresivo contra di otro caminda 
mayoria di nan ta den nan 20 aña of mas hoben. 

C 
u salarionan minimo di 7,25 dollar pa ora 
na Merca, ciudadanonan ta preocupa, 
mescos cu na Aruba, cu prijsnan di webo cu ta 
sigui subi. Merca, e pais for di unda ta importa 
mayoria di webo, tin un situacion cu e prijsnan 
a bula increiblemente. 


Segun por a scucha y lesa, den e mercado 
mayorista, e prijsnan di webo a yega na un 
maximo historico y despues a cuminsa cay 
constantemente for di e momento ey. 


Pero den supermercadonan e prijsnan di 
webo ta sigui subi. Por ehempel, den luna di 
januari e prijsnan di webo a aumenta cu 8.5% 
en comparacion cu e luna anterior, segun 
datonan publica door di Oficina di Estadistica. 
Tambe nan ta menciona cu e prijsnan di webo 
a subi, te cu januari 2023, cu 70.1%. Esaki ta 
nifica cu den luna di januari un dozijn di webo 
tabata 70.1% mas caro cu den e mesun luna 
di 2022. Y cual ta 8.5% mas caro cu e prijsnan 
di december ultimo. 


Esaki tin su efecto riba e prijsnan na Aruba 
tambe. Tur e cahanan roos, blanco y licht 
berde cu ta mira den supermercadonan ta bini 
for di Merca. Si na Merca e prijsnan ta halto, 
na Aruba esaki lo keda asina of lo subi tambe, 
depende di Departamento di Asuntonan 
Economico. 


Na Merca, unda e salario minimo ta 7.25 dollar 
pa ora, un caha di webo, den e ciudad di mas 
barata ta 3.50. Pero na mayoria di negoshi e 
ta riba 6 dollar pa 12 webo. 


Aki na Aruba e caha di webo a mira un aumento 
despues di hopi aña y el a bira 3.11 florin. 
Despues na 2020 e prijs di importacion mas 
13% tabata e prijs local den tiendanan. Dia 
5 di december ultimo, el a bira 6,65 pa caha 
y na januari ultimo el a bira 6.80 florin. Tin 
caminda e prijs ta mas halto cu esaki si. E prijs 
di webo ta wordo fiha pa protege e produccion 
local. Aki ta caminda cu instancianan concerni 
lo por promove mas produccion local mirando 
e constante variacion di prijs pa e producto 


Tin ciudad unda un caha ta 6 dollar 


Prijs di webo na Merca a aumenta barbaramente 


aki. 
Y e problema di e prijsnan di webo tin di haber cu e griep di parha alta- 
mente contagioso y mortal cu a laga su marca atras den e mercado di 
webo, limitando e suministro na e pais, y mas ainda e exportacion. Banda 
di esaki, tin e aumento di gastonan di alimento y transporte pa e produc- 
tornan, cu a subi e prijsnan. Algun producto tambe ta aumentando nan 
mesun ganashinan memey di tur e problema aki. 


Pero no ta webo so a conoce un aumento di prijs dramatico. Nan ta papia 
tambe di manteca cu a subi cu 25.3% y margarina cu a conoce aumento 
di 44.7%. 


Aruba cu ta importa mayoria di su productonan for di Merca, tambe lo bay 
sinti e efecto aki. 

L 
ider di fraccion di MAS drs. Mari- 
sol Lopez Tromp ta corda cu mas of 
menos dos aña pasa, Minister Ursell Ar- 
ends di Raiz a bisa hopi cla cu su mane- 
ho si lo no bay ta di Sinterklaas. “Ironia 
di bida ta ci esaki si ta e caso. Diaran- 
son, practicamente dos aña despues, 
su minister Geoffrey Wever, ta bin par- 
lamento den un acto, caminda cu kier 
pasa un ley cu netamente ta bay purba 
di aproba actonan di Sinterklaas di su 
colega minister di MEP, Xiomara Madu- 
ro,” ta loke cu lider di fraccion di MAS, 
Marisol Lopez-Tromp a indica den un 
video publica riba Facebook. 
E ta continua bisando cu tur hende sa 
cu den e tempo cu a pasa ta importante 
pa bisa cu despues di e pandemia, hopi 
instancia, fundacion, organisacion y 
persona a wordo yuda. Pero impor- 
tante ta cu cada minister ta respon- 
sabel pa su proceso y su actonan. 


Den Raad van Advies, e personanan cu 
ta den un constelacion di consehero, ta 
lesa cada ley cu bin parlamento, cada 
ley cu gobierno traha. Den e caso aki, 
cada un di e leynan aki ta duna nan 
conseho riba dje, riba cada articulo, 
cada parti dje ley. 


Awo ta constata cu e ley cu ta wordo 
trata e siman aki den parlamento 
ta encera cu un biaha mas minister 
Xiomara Maduro ta bin casi despues di 
3 aña, laga su colega bin Parlamento, 
esta e minister di economia, caminda 
cu forsa retroactivo e kier pa legalisa 


placa cu el a paga na un fundacion cu ta 
pa yuda esunnan den pandemia. Pero 
cu tampoco a bay segun procedura, ni 
transparente, manera Raad van Advies 
a señala. Placa cu den e caso aki no por 
splica pakico un fundacion so a hay’e y 
otro no. Un placa duna cu Parlamento 
no a aproba. 


“Ora bo duna loke nos ta yama un 
“schenking”, ta manera un regalo di 
placa cu bo no tin nodo di paga bek. 
Den e caso aki, parlamento nunca a 
hay’e pa aproba. Tres aña despues ta 
bin parlamento di Aruba, ta purba di 
pasa un ley, cual tin cu bay mira si Raiz 
y MEP un biaha mas ta vota pro y un 
biaha mas ta duna un ‘get out of jail 
free card’ n’e minister aki. 


MAS ta di opinion cu si kier bay legalisa 
e acto aki cu a tuma luga, con por ta 
posibel cu despues di tres aña kier 
aproba procedura cu no tabata trans- 
parente, cu no a bay bon, placa cu a 
wordo paga sin tin transparencia y ta 
haya aprobacion. Esey ta nifica cu no 
por wordo investiga. 
Despues nan lo bisa cu parlamento a 
aprob’e. Esaki ta acto cu ta evita p’e 
ministernan responsabel, segun ley 
di integridad, no por wordo persigui 
mas, pasobra parlamento a aprob’e. 
Esakinan ta acto cu ta mustra cu e 
minister aki, enbes di cuida e cartera di 
pueblo a haci acto di sinterklaas y cu 
forsa retroactivo, p’e sali liber di cual- 
kier cos cu a bay robes a busca apro- 
bacion.” 


Marisol Lopez-Tromp (MAS): 


Minister Xiomara Maduro kier legalisa acto di 
Sinterklaas cu el a haci cu placa di pueblo 

P 
arlamentario pa fraccion di AVP, Arthur Dowers ayera mainta a 
cuestiona e forma con gabinete Wever Croes ta sigui manipula e 
11 marionetanan cu semper tin cu haci loke gobierno ta bisa, apesar 
cu tur ta pretende di ta para pa integridad. 
“Un biaha mas nos tin cu constata cu parlamento ta un organisacion 
pa legalisa corupcion di gobierno caminda Parlamento di pais Aruba, 
a bira e wasmashin di gobierno caminda tur e pañanan sushi di gobi- 
erno, ta bin. 


Aki e 11 miembronan cu ta sostene gobierno ta laba nan, strica nan y 
dobla nan pa despues duna gobierno pa di e forma aki gobierno mustra 
bon y ta di lamenta pa mira un biaha mas con despues cu nos a 
pasa den un ley di fase y ‘loonsubsidie’ completamente contra di ley 
cu den parlamento RAIZ a haya su mes forsa pa coopera cu partido 
MEP pa pasa esakinan, awor nos tin cu constata un biaha mas a trata 
un ley caminda a duna donacion contra di ley. Y awor parlamento, no 
solamente e dos parlamentarionan marioneta di RAIZ pero tambe un 
minister di e partido aki mester a defende e mal maneho di gobierno di 
MEP. 
Ta sumamente tristo pa mira con e mesun partido cu den pasado a 
insisti cu ‘nos no ta nan’ a resulta awor cu ‘nos ta nan’ pasobra nan ta 
haci nan trabou sushi y ta bon pa pueblo realisa kico ta pasando den 
parlamento actual. 


Gobierno a bin Parlamento pa un bes mas hinca man den saco di pueblo 
y sin un tiki di berguensa ta sigui prepara leynan pa bati pueblo cu mas 
medida y un di e leynan aki cu ta den tapara pa wordo introduci, ta pa 
bay cobra belasting riba tips. 
Pues un grupo grandi di trahadonan riba e pais aki cu tin un salario cu 
no ta yega pa cubri nan gastonan di cas y danki na e hecho cu nan ta 
ricibi tips nan por sobrevivi, awe pueblo ta wordo confronta cu partido 
MEP ta contemplando pa nan bay den saco di e trahadonan aki y ranca 
loke e trahado a ricibi pa su bon servicio cu el a duna y ranca gran parti 
di e placa aki bay cu’ne. 
E gobierno di Evelyn Wever Croes cu no a traha pa e placa aki, cu no a 
duna e bon servicio na clientenan pa ricibi e placa aki, ta bin y exigi pa 
haya un parti di e placa aki. 
Tur esaki pa motibo cu gobierno tin MEP tin cu sigui djo djo, tin cu 
parti regalo pues loke ta pasando awor den parlamento caminda ta bay 
legalisa algo cu Minister Xiomara Maduro a haci robes, pa awor exigi 
pa pueblo paga esaki for di loke el a soda pa gana cu su esfuerso, cu 
su trabou. 


Pues awor pueblo tin cu bay paga mas BBO pa cubri gasto di regalonan 
cu Xiomara a parti y mesora pueblo lo ta puntra con por ta posibel c’un 
parlamento por guli e cosnan aki manda abou? 
Di con parlamento no ta puntra e minister cu el a haci contra ley y 
Xiomara bay y bisa e compania ey cu en berdad el a duna un placa 


Parlamentario Arthur Dowers: 


Parlamento a bira defensor di mal maneho di Gobierno 


caminda e forma cu el a haci esaki ta contra ley 
y exigi e placa aki bek ya cu bou di circunstan- 
cianan normal, Parlamento lo no bay di acuerdo 
cu e forma di procede aki. 


Door di pone su mes ariba parlamento, tuma 
decisionnan contra reglanan existente, Xiomara 
ta pone e institucion aki tambe den un bista un 
poco negativo, ya cu ta trata di un institucion 
cu ta haciendo bon trabou pa comunidad, net 
lo contrario di loke e gobierno di Evelyn a bin 
ta haciendo na cantidad di ocasion, violando 
reglanan di bon gobernacion,” Parlamentario 
Arthur Dowers a declara. 

A 
lgun dia pasa mi a tuma nota di un conferencia di pren- 
sa di mi colega sra. Gerlien Croes. Den e rueda aki sra. 
Croes ta exigi un reunion publico pa trata e investigacion 
cu ta encera sr. Eddie Briesen, den e caso cu yama Kwihi. 
E stunt politico aki sra. Croes kier hunga mientras e inves- 
tigacion apenas a cuminsa, ya cu ora ta haci inval ta pa OM 
acumula material pa nan por haya evidencianan pa e caso. 
Awor e hipocresia di sra. Gerlien Croes ta obvio, ya cu el a 
wordo puntra masha hopi biaha den pasado tocante di su 
opinion den e caso IBIS y Avestruz, pero nunca e tabata tin 
e curashi di contesta. Finalmente, no mucho tempo pasa el a 
laga sa den Parlamento, cu ora e veredictonan cay den e ca- 
sonan aki, e lo sali vocifera su opinion. Ainda nos ta wardan- 
do pa su opinion y declaracion den caso IBIS, ya cu pueblo 
sa cu diamars mainta 21 februari 2023 sr. Paul Croes a en- 
trega su mes pa wordo cera den KIA. Adicionalmente, a sali 
diamars mainta pa via di comunicado cu e veredicto di caso 
Avestruz lo keda cla pa April 14, 2023. 


Siguramente pueblo henter por a wak e “double standard” cu 
sra. Croes ta opera den dje. Muisstil riba casonan historica- 
mente bergonsoso pa henter Pais Aruba, den cual miyones a 
wordo regala y malversa, y Gerlien a keda keto keto y no kier 
duna un opinion riba dje. Pero riba un investigacion nobo di 
Kwihi e ta exigi un reunion publico inmediatamente! E tipo 
di actitud aki di sra. Gerlien Croes ta evidente y ta confirma 
cu e ta tapa y brasa e corupcion di su propio partido, y no 
tin weso di lomba pa denuncia e fraude y abuso di poder cu 
e sospechosonan den su mesun seno a comete, pero awor 
kier hunga politica cu un caso nobo. 


P’esey e pregunta clave pa Gerlien ta: Dicon bo no a pidi un 
reunion publico pa trata caso IBIS of Avestruz? Bo ta contra 
corupcion, pero selectivamente, pasobra e no por ta di bo 
mesun partido AVP? Kiermen hamas bo ta bay denuncia e 
desastre, ladronicia, fraude, abuso di poder y corupcion di 
bo mesun partido? Bo sa si cu pa prome biaha den historia 
un politico aki na Aruba a wordo cera cu un sentencia asina 
largo y e ta den bo partido? Gerlien ta lucha pa integridad y 
pa pueblo, pero ta aproba y ta muisstil riba corupcion den su 
propio seno y memey di su propio colega y amigonan? Esey 
nos ta yama ‘e double standard comun’ cu boso ta propa- 
ganda den AVP. 


Ademas bo silencio ta mustra bo debilidad y bo parcialidad, 


cu partidismo berde ta bo prioridad y no e interes comun di 
pais Aruba. Esaki ta e bon comun cu boso ta papia di dje? 
Mientras por cuestiona MEP, cada un di nos a papia y lo sigui 
papia abiertamente di tur caso y tur investigacion, incluy- 
endo esunnan di nos sra. Gerlien. Nos lo denuncia esakinan 
sin importa di cual color e ta! E ta bergonsoso, si e ta berde, 
geel, blauw of cualkier color. 


Bergonsoso paso bo no ta mancha un partido pero un pais, 
dañando e confiansa cu pueblo mester tin den politiconan! 
Hamas e cosnan aki mag di bolbe sucede! Pero pa esnan cu 
ta persisti di haci malo y kier enrikece nan mes riba custia di 
pueblo esaki ta un mensahe cla y raspa na bo: Un Ministerio 
Publico empodera lo sigui actua cu man riguroso y fuerte 
contra tur esnan cu ta abusa di nos pais Aruba, y hamas niun 
di nos lo tolera esaki! Asina ta sra. Gerlien Croes, madura y 
siña para na e defensa di e pueblo cu nos ta representa, y 
no solamente e partido di “double standard” comun cu abo 
ta profila bo mes riba dje! 


Parlamentario Marco Berlis (MEP): 


Gerlien Croes y su double standard 


Gerlien ta exigi un reunion publico riba Eddie Briesen pero ta muisstil riba Benny Sevinger 

A 
yera mainta gobierno a bin Parla- 
mento, relaciona cu ‘Q-Credits’ pa 
haya apoderacion pa duna un ‘schenk- 
ing’ di 135 mil florin na diferente em- 
presa mediano y chikito pa un sosten 
financiero. 
Parlamentario Mervin Wyatt Ras a 
mustra cu mientras cu tur ta mustra 
bon, e reunion di ayera mainta pa 
gobierno regula y drecha un decision 
caminda ya caba den pasado a duna 
diferente di e tipo di ‘schenking’ aki 
den e periodo di covid sin consulta cu 
parlamento pa donacion cu a supera 
mas cu 200 mil florin. 


“Tur esaki sin consulta ningun momento 
cu Parlamento y durante tratamento 
di e asunto aki, por a tuma nota di un 
conseho di Raad van Advies cu a reco- 
menda gobierno entre otro conde- 
nando e forma di procede aki pero na 
mes momento ta mustra cu a base di 
articulo 31 di e ley di compatibilidad, e 
Minister encarga cu e asunto aki, esta 
Xiomara Maduro, ta esun responsabel 
pa tur e transaccionnan aki cu a tuma 
luga. 


Ningun momento ni gobierno y tampoco 
minister Maduro a bin Parlamento pa 
trata e donacionnan aki manera ley ta 
prescribi y cu Raad van Advies tambe ta 
cuestiona e hecho cu ningun momento 
e mandatario y su gobierno, a consulta 
cu Parlamento riba e asuntonan aki. 
Gabinete Wever Croes awor kier husti- 
fica e hecho incorecto aki door di 
mustra cu tabata den pandemia di covid 
y cu lo tabata imposibel pa parlamento 
reuni riba e asuntonan aki pero aki nos 
a mustra cu hopi reunion a tuma luga 
durante di e pandemia riba asuntonan 
urgente caminda tur e tipo di casonan 
aki a haya un excepcion. 


Pues a bin diferente asina yama “spoed- 
debat” riba decisionnan cu gobierno 
tin cu tuma y ora cu tuma na consid- 


eracion e principio di bon goberna- 
cion, saliendo for di esaki y netamente 
e gobierno aki cu continuamente a bin 
ta gritando cu otro gobiernonan no a 
cumpli cu e principio aki y cu nan si 
ta gobierno integro, cu nan ta un gobi- 
erno diferente. 


Awor por mira cu mesun gobierno aki 
ta haci otro cos, ta bin Parlamento 
pa drecha decisionnan tuma contra 
reglanan di bon gobernacion y contra 
principionan di bon gobernacion cu ta 
encera cu gobierno tin cu consulta cu 
parlamento y tin cu haya aprobacion di 
parlamento prome cu ehecuta e tipo di 
decisionnan aki. 


Mester tin check and balancing, mester 
tin participacion di diferente actor den 
decisionnan cu gobierno ta tuma y 
tambe mester tin responsabilisacion, 
pues gobierno mester duna cuenta na 
parlamento riba kico e ta haci, loke 
ta crea transparencia den maneho di 
gobierno cual ta un principio tambe di 
bon gobernacion. 
Gobierno actual di Prome Minister 
Evelyn Wever Croes no ta considera 
e puntonan menciona como cosnan 
importante y ta sigui papia bunita 


di integridad, ta papia bunita di bon 
gobernacion pero no ta tene su mes na 
esaki. 
Un di e aspectonan di bon goberna- 
cion ta cu gobierno tin cu pasa leynan 
pa di e forma aki por haci posibel pa 
locual bo ta haci como gobierno, ta pas 
den un cuadro legal y esaki tampoco e 
actual gobierno a cumpli cune. 
Pues gabinete Wever Croes no ta cumpli 
y no a cumpli den e caso cu a ser trata 
den parlamento ayera, cu principionan 
di bon gobernacion y Raad van Advies 
a mustra riba esaki den su conseho 
riba e ley presenta, mustrando na mes 
momento pa gobierno no presenta e 
ley aki mes na parlamento. 


A pidi pa haci cambionan den esaki 
prome cu hiba e ley pa tratamento na 
Parlamento pero asina mes gobierno 
ta pone e conseho aki un baha y tog 
ta presenta e ley aki na Parlamento, 
caminda nos di fraccion di AVP, ta para 
fuertemente contra di esaki, ya cu si kier 
papia di un gobierno integro, e mesun 
gobierno aki tin cu duna Parlamento 
cuenta y esaki e gobierno aki no a bin 
ta haciendo, preguntanan no ta wordo 
contesta,” Parlamentario Mervin Wyatt 
Ras a declara. 


Parlamentario Mervin Wyatt Ras: 


Gobierno no ta practica transparencia cu Parlamento 

R 
ecientemente a tuma luga e instalacion di un directiva 
nobo pa Aruba Karate Bond. Despues cu e directiva sa- 
liente, bou presidencia di “sensei” Felix Tromp, a duna un 
presentacion di e trabounan ehecuta den 2022, a pasa e 
timon pa e presidente nobo den persona di “sensei” Gus- 
tavo Velazquez. Su persona a keda eligi como presidente 
nobo hunto cu señor Felix Tromp den funcion di vice-presi- 
dente, señor Patrick Jansen den funcion di tesorero, señora 
Merrisza Tromp den funcion di secretaria y señor Ahli Mirjah 
den funcion di comisario. 


Trabounan lo continua 
E directiva saliente ta gradici tur presente pa nan apoyo. 
Awor por continua cu ehecucion di proyectonan existente y 
crea algun nobo. Ta gradici tur miembro y organisacion cu 
a sa di sostene AKB den e ultimo añanan. Aki por menciona 
sigur Comite Olimpico Aruba, Stichting Sportsubsidie Aruba, 


Lotto pa Deporte y Aruba Sport Unie cu semper -no obstante 
e diferente retonan- a keda sostene AKB. 


Comision di actividad 
Cu introduccion di e directiva nobo, AKB ta conta awor tambe 
cu un comision di actividad nobo. Ta desea e comision aki 
tambe hopi exito. Sin embargo, mannan extra nunca ta di 
mas y pues esnan cu ta dispuesto pa hinca nan tempo liber 
cu compromiso na karate di Aruba ta mas cu bon bini y por 
tuma contacto libremente cu AKB na karatebondaruba@ 
gmail.com 


Directiva nobo pa AKB 


D 
iasabra venidero lo tin “candela” den e palacio di biyar 
na Tanki Leendert na caminda pa e gran “Dutch Carib- 
bean Tournament” cu lo tuma luga na luna di Mei proximo, 
gerencia di TT Sports Bar ta organisando diferente torneo. 
Luna pasa tawata “Copa Betico” e luna aki ta un tremendo 
torneo di Bola-10 entre 16 top gun. Diasabra 25 februari pa 
exactamente 5’or di atardi lo tira lot y e bataya lo bay ON 
den un forma “un pa tera y un pa lama”. 


E “field” lo tin nada menos cu: 
- “El Lobo” Richard Wolff  
- “The Rock” Roukos Tanoury 
- “Master” Ryan Rampersaud 
- “Mr GG” Gino Geerman 
- “The Stroke” Jorzihno Everon 
- “Didi” D’Angelo Odor 


- “The Pinoy” Roden Antioqia 
- “DGun” Ditto Acosta 
- “Beto” Alberto Saladin 
- “Terible di Catiri” Jorge Petrocci 
- “Bombero” Ingemar Briesen 
- “Machette” Angelo Tromp 
- “Smooth Killer” Patrick Henriquez 
- “The Chef”Jason Kock 
- “Road Player” Maikel Maduro 
- “Le Bonske” Elvis Evertsz 


Tur hende ta bon bini pa bin wak bon wega, purba e sucu- 
lento menu y disfruta di e special na bar.  


King of the Hill den TT Billiards diasabra awor 

E 
siman aki diferente miembro di ekipo di A.T.A. di Aruba 
y Latino America, como tambe AAA y socionan den in- 
dustria turistico ta presente na Bogota, pa asisti na e di 42 
edicion di “Vitrina Turistica y Rueda de Negocios” di ANATO. 


E vitrina Turistica di ANATO ta un di e eventonan di mas gran- 
dinan den region, unda ta duna oportunidad pa socionan 
existente den e industria topa y fortalece relacionnan y a la 
bes ta habri porta socionan nobo posiciona nan mes. 


Manera ta custumber, e apertura oficial di e evento a conta 
cu presencia di presidente di Colombia, den e caso aki 
Presidente Gustavo Petro ken a hiba palabra na tur presente. 
Tawata tin algun miembro di e ekipo di Aruba presente na 
e apertura oficial; Ronella Croes, Sanju Luidens y Jordan 
Schlipken di A.T.A. como tambe Jo-Anne Meaux-Arends di 
AAA. 
E aña aki e booth di Aruba a conta cu presencia di Ernst 
Norman, Embahador di Hulanda na Bogota como tambe Jan 
Willem van Bokhoven, Director di Holland House. Hunto cu 
e ekipo di A.T.A. nan a corta e cinta pa asina habri e booth 
oficialmente. 


E booth di Aruba a conta cu presencia di 13 diferente hotel, 


tour operador y compania di Aruba cu a atende e evento. 
Esaki sigur ta un bon indicacion di e interes cu tin pa e 
mercado aki, maske e tawata un di e ultimonan pa habri bek 
despues di e pandemia y como resultado su recuperacion a 
tarda mas cu otro mercadonan. 


2023 ta mustra di lo ta un aña mas fuerte pa e mercado aki 
den su totalidad ya cu e situacion den diferente di e paisnan 
ta mas normalisa, y oportunidadnan pa biaha ta yegando 
bek na nivelnan di prome cu e pandemia. A.T.A. tin como 
meta pa yega un recuperacion di 103% for di e mercado di 
Latino America na final di 2023 compara cu 2019, pues un 
crecemento di 3%. 


Na januari 2023 98,942 bishitante stayover a yega Aruba. 
Entre nan 8,350 bishitante, cu ta 8.4% a bin for di Latino 
America. E 3 mercadonan di Latino America cu a trece 
mas bishitante Aruba den januari 2023 tawata Colombia, 
Argentina y Brazil. E 2 aerolineanan mas grandi for di Latino 
America ta Avianca y Copa Airlines cu hunto tawata tin 6.6% 
di e cantidad total di bishitante den januari 2023. 
A.T.A., AAA, AHATA y socionan den industria lo sigui traha 
hunto pa yega na e recuperacion y crecemento den cada un 
di e mercadonan aki. 


Delegacion di Aruba asistiendo na e di 42 edicion di e Vitrina Turistica di ANATO: 


A.T.A. ta premira un recuperacion completo y 
crecemento for di e mercado di Latino America den 2023 

M 
inister di Labor, Energia y Inte- 
gracion Sr. Glenbert Croes hun- 
to cu su delegacion ta terminando cu 
e mision na Hulanda, y ta bay Aruba cu 
e mision y compromiso pa realisa ‘Aru- 
ba Hydrogen Valley’. E energy valley 
mester bira e desaroyo nobo pa ful e 
zona di e refineria. Na Hulanda Minister 
Croes y e delegacion a haya tremendo 
apoyo di Arubahuis, tremendo apoyo di 
companianan di Gobierno Hulandes y 
tremendo apoyo di Sr. Patrick Cnubben 
kende ta e persona encarga cu ful e de- 
saroyo di Hidrogeno na Hulanda. Awor 
ta bay tin un proceso di educacion pa 
prepara Aruba su companianan y nos 
hendenan pa e desaroyo nobo aki. 


Pa Minister Glenbert Croes esaki sin 
duda ta un gran oportunidad pa un 
gran futuro pa pais Aruba unda ta bay 
probecha dje y proximo generacion cu 
lo bin despues di nos. Riba ultimo dia 
di Minister Glenbert Croes na Hulanda, 
e tabatin un reunion cu Minister 
Plenipotenciario di Aruba Sr. Ady 
Thijsen na Arubahuis cu e tremendo 
calor humano y e apoyo profesional 
cu e ta haya di su profesionalnan na 
Arubahuis. 


Durante e reunion a discuti diferente 
aspecto, entre otro con ta bay continua 
cu e ehecucion di ‘Aruba Hydrogen 
Valley’ cu e apoyo cu ta desea di gobi- 
erno di Hulanda, di Brussel y posibil- 
idad di un consorcio cu Hulanda hunto 
cu Spaña pa haci e desaroyo di ‘Aruba 
Hydrogen Valley’ bira un realidad lo 
mas pronto posibel. 


Tambe a reuni riba e necesidad mirando 
cu aki 30 luna lo bay stop di uza heavy 
fuel oil cu ta contaminando nos medio 
ambiente y switch pa LNG cu ta gas 
natural. Cu e tema aki Arubahuis lo 


bay asisti Aruba hunto cu gobierno di 
Hulanda cu e apoyo cu mester pa por 
finalisa tur preparativo pa ehecucion di 
e proyecto Eagle LNG. Aparte di esaki 
tambe den e ultimo dia na Arubahuis a 
trata e tema di studiantenan di Aruba. 


Minister Croes ta haya cu studiantenan 
mester haya guia, mirando e desaroyo 
nobo cu ta bin pa Aruba, y for di Aruba 
caba, orienta nan pa scoge carer- 
anan pa desaroya nan carera profe- 
sional den otro sector cu no ta turismo. 
Minister Croes a bisa di a palabra cu 
ta bay introduci un ‘studenten arbeids- 
marktbegeleiding’ cu ta un bureau na 
Arubahuis pa yuda studiantenan cu ta 
cabando na Hulanda pa logra trece nan 


bek Aruba. Gobierno su deseo ta, pa 
tur profesional y tur hoben cu termina 
cu nan estudio por tin un posibilidad 
pa un carera na Aruba. 


P’esey mes a papia cu Minister 
Plenipotenciario Sr. Ady Thijsen cu a 
duna tur su apoyo y esaki ta e gran 
rol cu Arubahuis tin tambe den e brug 
entre Aruba y Hulanda. 


Minister Croes agradecido pa e mision 
y obviamente a regresa Aruba cu tare- 
anan grandi y percura pa e futuro 
grandi nobo cu Aruba tin derecho riba 
dje, cuminsa bib’e lo mas pronto cu ta 
posibel poniendo man na obra tumando 
accion y esey ta bay haci. 


Minister Glenbert Croes: 


Mester cuminsa prepara nos profesional- y 
hobennan pa scoge carera den e sector di hidrogeno 

F 
or di Groningen Hulanda, Minister 
encarga cu Labor, Energia y Inte- 
gracion Sr. Glenbert Croes a informa cu 
e delegacion ta trahando cu e mision 
pa prepara pa e decision grandi pa re- 
activa ful e zona di Aruba su refineria. 
E zona cu ta ser yama e zona di energia 
lo bira un valle di energia. 


Aruba Hydrogen Valley lo bay percura 
pa re-activa e industria di energia na e 
sitio a base di energia limpi, renobabel 
cu lo cuida e medio ambiente di Aruba. 
Un miho medio ambiente pa e calidad 
di bida di henter Aruba, di henter nos 
pueblo, henter comunidad. Minister 
Glenbert Croes ta sigur cu e proyecto 
lo trece cu ne oportunidadnan amplio 
ofreciendo bon trabou y bon pago. 


Contratistanan por haya bon trabou, 
bon contracto, unda economia por 
florece sin cu tin un huma preto cu 
ta afecta e calidad di bida y salud di 
henter e pueblo. E mandatario ta sigui 
bisa cu e kier mira Aruba progresa den 
gran forma y kier pa yiunan di tera haya 
trabou den gran forma y contratis- 
tanan haya trabou den gran forma. Pais 
Aruba lo florece cu entrada y prosper- 
idad comparti pa un y tur. 


Actualmente Minister Croes ta na 
Groningen Hulanda hunto cu e dele- 
gacion cu ta RDA, WEB, Elmar y 
Utilities. Hunto cu e delegacion, 
Minister Glenbert Croes semper tabata 
compaña pa Minister Plenipotenciario 
na Hulanda Sr. Ady Thijsen y e persona 
cu ta e figura di e desaroyo di indu- 
stria di hidrogeno na Hulanda cu ta 
Sr. Patrick Cnubben kende ta guiando 
e proceso di e desaroyo di Aruba 
Hydrogen Valley. 


Den turismo nos conoce Aruba como 
‘One Happy Island’ y awor cu e desa- 


royo energetico di hidrogeno, ta bay 
conoce Aruba como e ‘One Happy 
Hydrogen Island” na San Nicolas. 


Minister Glenbert Croes ta kere cu 
Aruba ta tumando liderazgo den 
region y pa mustra mundo henter cu e 
valle di energia lo representa un pilar 
economico nobo cu no ta turismo. 
Diversificando Aruba su economia lo 
reviva un industria energetico cu ultimo 
añanan tabata cera. 


Pa Minister Croes importancia di e 
mision aki ta e speransa y positiv- 
ismo tangible cu kier transmiti na 
henter comunidad y kier mira ful e 
zona di e refineria destina na energia 
limpi renobabel. Lo crea atrobe un 
pilar economico nobo, crea cupo di 
trabou pa tur esunnan cu a perde 


trabou na e refineria y pa nan bin bek. 
Contratistanan cu a cera por re-activa 
nan propio compania y cuminsa bek pa 
haya contractonan den e refineria. 


Aruba Hydrogen Valley ta bay trece 
prosperidad na San Nicolas y Aruba 
henter. 


For di Groningen pa henter pueblo, 
henter comunidad, Minister Croes 
a bisa di ta determina pa desaroya e 
energy valley pa San Nicolas y ta deter- 
mina haci Aruba Hydrogen Valley e 
prome den region y asina logra e pros- 
peridad y haci mundo consciente, di e 
mundo cu nos mester laga tras pa nos 
yiunan, nan yiunan y generacionnan 
cu ta sigui. Mester percura di tuma e 
decision corecto awo y esey lo bay haci 
segun e mandatario. 


Minister Glenbert Croes: 


Aruba ta tumando liderazgo den region pa bin cu energia 
limpi y ofrece miho calidad di bida pa nos hendenan 

R 
ecientemente, Minister di Husticia y Asuntonan 
Social Sr. Rocco Tjon, a bishita Famia Planea 
Aruba (FPA), caminda a ricibi e rapport anual pa aña 
2022 y a haya un presentacion amplio di tur e traha- 
donan como tambe di e hunta di maneho. E Manda- 
tario a keda sumamente satisfecho di a wak e esta- 
disticonan, mirando cu FPA a brinda servicio na mas 
cu 17mil hende den aña 2022, y ora ta wak e produc- 
tonan cu nan a brinda, ta papia riba di 96mil produc- 
to. Pues, un fundacion cu ora wak su historia, por bisa 
cu nan a sa di innova y restructura pa asina adapta na 
e demanda di comunidad, pero no solamente di nos 
comunidad pero tambe internacionalmente. 


Segun minister Tjon, e ta satisfecho di wak e desa- 
royo positivo di FPA y con nan ta afilia awo na e feder- 
acion internacional pa loke ta “Planned Parenthood”, 
di cual FPA actualmente ta un di e lidernan den nos 
region, pues e region Caribense. Banda di esaki, a 
ricibi tambe un presentacion virtual di e federacion 
internacional di planned parenthood. Na Augustus 
binidero, nan lo ta na Aruba, caminda e ekipo di 
Ministerio di Husticia y Asuntonan Social hunto cu 
FPA lo reuni cu nan. 


Banda di esey, a haci palabracionnan concreto cu 
FPA di con Ministerio di Husticia y Asuntonan Social 
ta bay sigui coopera y colabora cu nan, pa loke ta aña 
2023, specificamente e evaluacion cu ta bay wordo 
duna. Tambe, mester bisa cu a evalua e colaboracion 
a largo plaso, pa añanan 2024, 2025 y 2026 pa loke 
ta e parti di subsidio y proyectonan y con ta bay duna 
contenido na esaki. 


Segun e Mandatario, e fundacion ta haci un tremendo 
trabou no solamente pa loke ta e tareanan cu nan 
ta brinda, pero tambe pa e parti di “Corporate 
Governance”, con nan ta atende cu e parti admin- 
istrativo y con nan ta responsabilisa nan mes como 
fundacion, cual por fungi como un ehempel pa demas 
fundacionnan na Aruba. 


Por ultimo, minister Tjon a expresa cu e ta hopi satis- 
fecho y emociona pa loke ta e planes cu tin nos dilanti. 
E vision di FPA, ta un comunidad consciente riba nan 
salud sexual en general, y ora ta wak e programa 
cu nan ta brinda muy en particular na e scolnan na 
Aruba, esaki ta bay man den man cu loke cu Ministerio 
di Husticia y Asuntonan Social ta para p’e. 


Minister Rocco Tjon: 


Fundacion famia planea Aruba a mira logronan grandi pa aña 2022 

S 
KOA ta informa ainda mayornan por haci 
aplicacion pa inscribi nan yiu(nan) cu ta 
bay haci 4 aña den 2023. E ta importante pa 
aplica na tempo pa asina sigura nan luga pa 
e aña escolar 2023 -2024 paso e cuponan ta 
limita. 


Mayornan por scoge pa aplica nan yiu(nan) 
na un di e diferente scolnan di kleuter cu ta 
resorta bou di SKOA. Pa haya un bisti di tur e 
scolnan di kleuter por bishita www.skoa.aw. 


Con por aplica? 
Por haci aplicacion 
via website www. 
skoa.aw pa asina 
inscribi completa- 
mente online. Por 
aplica via e-mail 
door 
di 
manda 
SKOA un e-mail na 
aplicacion@skoa.aw. 


Tambe por aplica via WhatsApp door di manda 
un mensahe directo na +297 7485995. Ora di 
aplica mester pone bon atencion ariba e docu- 
mentonan cu ta necesario pa asina por cumpli 
cu e proceso di inscripcion di cada yiu debida- 
mente. 


Pa mayornan cu ya caba tin yiu inscribi na 
SKOA por haci aplicacion di e yiu cu ta bay 
cuminsa kleuter via e sistema di SAS. 


Si ta desea mas informacion tocante aplica- 
cion na un scol di kleuter di SKOA por bishita 
e website www.skoa.aw of por yama na liña 
directo 5231800 den orario di oficina. 


Nos ta recorda mayornan cu ta interesa pa 
haci aplicacion na tempo paso e cuponan pa 
kleuter ta limita pa proximo aña escolar. 


P 
a tur alumno di zesde klas di scol basico di Aruba, Filomena College 
MAVO den curason di San Nicolas, ta tene su opendag 2023. Esaki 
ta diasabra 23 di februari di 9:00 te cu 12:00pm. 
E alumno y nan mayornan ta ser conoci mas cerca cu e scol secundario 
aki. 
E dia aki varios les lo ta presenta pa maestronan di nos scol. Filomena 
College MAVO, ta e scol cu e vision di forma un individuo completo pa 
Aruba, accentuando e talento di cada alumno. 


Cuponan ta limita! 
Aplicacion pa 
muchanan cu ta bay 
cuminsa nan prome 
aña di kleuter na SKOA 


Opendag Filomena College MAVO 2023 

D 
iabierna 24 di februari e artistanan lo- 
cal Merveline y Mike Geerman ta organisa 
nan prome workshop creativo di 2023 den e 
Hardin di Shoco na Savaneta 91. 
E workshop di mosaico ta un sesion creativo pa 
publico unda por haci un piesa di mosaico den 
diseño conoci di Hamsa. E man aki ta repre- 
senta un amulet. Tin dos diferente diseño cu 
e participante por kies. Orario pa participa na 
e workshop ta 18:00-20:00. Pa por registra 
tuma contacto cu e team organisatorio via 
5934821 of 5667488. Prijs ta AWG 60 y ta 
inclui material y refreshment. 


Pa mas informacion tocante e actividad 
creativo di e artistanan local, por lesa mas 
riba e facebook pagina “Pariba di Brug”. 


Workshop 
creativo di artista 
Local na Savaneta 


R 
iba diabierna 10 y diasabra 11 
di maart 2023 CEDE Aruba, den 
cooperacion cu Oranje Fonds, lo ta 
organisando e di 11 edicion di Aruba 
Doet! Esaki ta un iniciativa unda organ- 
isacionnan social conhuntamente cu 
boluntarionan ta haci trabou pa of ac- 
tividadnan social cu nan grupo di in- 
teres. 


Proyectonan manera verf un muraya, 
embeyece un luga di recreacion pa 
mucha, organisa un actividad pa hende 
grandi of haci limpiesa na un animal 
shelter. 


Actualmente por haya tur e proyec- 
tonan pa Aruba Doet 2023, cu a wordo 
aproba door di Oranje Fonds, ariba e 
website www.arubadoet.com. Aki nan 
por mira e 195 diferente proyectonan 
organisa pa e comunidad di Aruba cu 
ta buscando e aporte di boluntarionan. 
Tin varios proyecto cu diferente meta 
cu por scoge di dje. Ademas, Aruba 
Doet ta haci’e facil pa cualkier indi- 
vidual of institucion por participa cu of 
den un proyecto. 
Aruba Doet ta invita e comunidad di 
Aruba pa bin “Haci bon y pasa bon”! 


Pa mas informacion tocante Aruba 
Doet por bishita e website www.aruba- 
doet.com of yama 5611644. 


Scoge bo proyecto preferi pa Aruba Doet 2023 


Haci bon, pasa bon! 

D 
urante di ultimo dianan, por a mira un biaha mas, varios 
caso di violencia fisico contra di hende muhe y den al- 
gun caso hasta casonan di menasa contra di nan bida dor di 
un ex amigo of ex partner. 


Un situacion serio cu for di tempo di pandemia, ta must- 
rando un aumento den casonan di violencia contra di hende 
muhe, caminda tin di e abusado nan aki, cu no ta realisa cu 
nan ta abusando formalmente di un ser humano, pa colmo 
di un hende cu a duna nan parti di nan bida. 
Den ultimo dianan un biaha mas ta Sali na cla cu tin sernan 
masculino cu ta kere cu tambe ora cu nan relacion c’un of 
otro dama ta termina, nan ta sigui di tin mesun derecho cu 
tempo e relacion tabata bayendo ainda. 


Como tres caso a sosode den ultimo dianan caminda 
damanan ta wordo menasa pa nan ex, ya cu nan no kier pa 
nan ex pareha tin un bida nobo c’un otro persona y e tipo di 
casonan aki ta termina den maltrato fisico serio y hasta ta 
pone bida di e damanan aki den peliger. 
Sinembargo apesar di aumento di violencia contra di hende 
muhe, no ta mira cu legisladonan ta presenta un concepto 
di ley pa trata di duna e victimanan mas proteccion contra 
di nan abusado nan. 


E desaroyo negativo aki tin cu wordo atendi cu sumo 
urgencia prome cu cosnan bay for di man y sinberguen- 
sanan cuminsa mata nan ex partner pa motibo cu nan no 
por tolera cu esakinan tin relacion cu otro hende. 
Un ehempel pa e advertencia serio aki, ta e situacion cu 
tin na Hulanda caminda ultimo rapport cu a bin dilanti, ta 
mustra cu “cada ocho dia na Hulanda, un hende muhe ta 
wordo asesina pa su ex partner,” cu ta un cifra devastador 
sin duda. 


Un di e abusadonan aki ta e homber Minh Nghia Vuong di 49 
aña, kende dia 23 di Januari ultimo, a tira su ex casa mata 
dilanti di un supermercado y tambe a herida su ex suegra 
seriamente pero ainda autoridadnan no a logra di detene e 
criminal aki. 
Aruba por ta bayendo mesun rumbo aki, sigur ora cu ripara 
cu casonan di abuso fisico, abuso psicologico y abuso sexual 
contra di ex partnernan, ta sigui aumenta caminda practi- 
camente tur siman tin un of mas di e tipo di casonan aki 
tumando luga. 


Cifranan internacional a mustra na luna di November di aña 
pasa, cu un di cada tres muhe na mundo, ta ser confronta cu 
maltrato fisico, maltrato psicologico y abuso sexual, mien- 
tras cu pa dia 37 hende muhe ta muri rond mundo pa motibo 
di maltrato dor di nan partner of ex partner. 


Na Hulanda a keda confirma cu 1 di cada 5 hende muhe, ta 
wordo maltrata pa nan partner y ex partner mientras aki na 
Aruba e cifranan aki no ta disponibel pero e tendencia cu 
por a ser mira den tanto 2021, 2022 y comienso di 2023, e 
ta mustra riba un aumento hopi serio y peligroso. 


Notabel tambe ta e hecho cu den ultimo lunanan, abusa- 
donan ta intimida nan ex partner cu sea un arma blanco of 
un arma di candela y den algun caso ta maltrata nan victi- 
manan den un forma hopi violento mes pero e hendenan aki 
nunca ta ricibi un castigo adecuado pa e tipo di abusonan 
aki. 


Na Hulanda e miembro di Parlamento Europeo pa Hulanda, 
Samira Rafaela a mustra for di luna di November, cu e 
momento a yega pa duna e victimanan di abusonan aki, un 
cara ya cu e berguensa cu hopi hende muhe ta sinti despues 
cu nan wordo maltrata, ta facilita mas tanto nan abusado 
mas tanto. 


Pero e momento a yega pa bin cu cambionan di ley, caminda 
esunnan cu ta comete abuso fisico riba caminda publico, 
tin cu ricibi un castigo adecuado pa nan siña respeta hende 
muhe. 


Violencia contra di hende muhe conoce aumento alarmante 

D 
ialuna dia 20 di februari ultimo, riba e fe- 
cha cu Iglesia Catolico ta celebra e fiesta di 
e Santonan Francisco y Jacinta Marto, Parokia 
Birgen di Fatima a uni na e di 5 Rosario Mundi- 
al organisa pa Mater Fatima y FRICYDIM (Famia 
Religioso di e Curason Inmaculada y Divina Mi- 
sericordia) pa inocencia di tur e muchanan di 
mundo. 


E celebracion a inicia cu un Santo Sacrificio 
di Misa caminda a presenta e muchanan na 
Hesus atraves di e Curason Inmaculado di 
Maria, cu e meta pa cultiva, defende y preserva 
nan inocencia den mundo. Durante e Santo 
Sacrificio di Misa, concelebra pa Rev. Pastoor 
Jan Gospodarczyk, Rev. Pastoor Jozef Pelc y 
Rev. Diacono Michael Nicolaas a bendiciona 
tur e muchanan presente. E hobennan tambe 
tabata tin un luga special durante henter e 
celebracion di Misa y tambe a ricibi e bendicion 
special. 


Despues di e Santo Sacrificio di Misa a sigui cu 
Adoracion durante cual e Santo Rosario a wordo 
resa door di un representante di; Scol Amplio 
nos Cosecha, Hardin di Rosa pa Mama Maria, 
Famianan, Comunidad Totus Tuus y Lazos de 
Amor Mariano pa e siguiente intencionnan: 


Combersion di pecador, paz na mundo y triunfo 
di e Curason Inmaculada di Maria; 
E famianan, nucleo di nos comunidad y cuna di 
vocacionnan; 
Santo Papa y su Mision di guia Iglesia Catolico 
y renobacion di Consagracion di Rusia; 
Misioneronan, cu e candela di Spirito Santo 
hiba nan evangelisa den tur skina di mundo. 


Tur presente cu tabata desea por a Consagra 
na Hesus atravez di Maria. Na final tur presente 
a wordo bendiciona cu Santisimo. 


E celebracion a wordo anima door di Koor 
Amigonan di Hesus y Maria. 


Rev. Pastoor Jozef Pelc y Rev. Diacono Michael 
Nicolaas ta gradici tur e gruponan di Parokia, 
parokianonan y tur e fielnan catolico cu a acepta 
e invitacion pa uni na e di 5 Rosario Mundial y 
haci Mama Maria Feliz! 


Parokia Birgen di Fatima a Haci Mama Maria Feliz! 

D 
irectora di biblioteca, sra. Astrid Britten, a ricibi 10 ehemplar di e buki 
pa mucha titula ‘Miho lat ku nunka’ di e escritora di Corsou sra. Jen- 
ilva (Jenny) Coffi-Alberto. Esakinan a bin como ‘special delivery’ cu sr. Tito 
Lacle. 


Caracter principal den e buki pa mucha, ta un djaca y e ta biba den camber 
patras di un cashi paña. E storia ta tocante lesamento y cu nunca no ta 
laat pa siña lesa y bira un gran lesado. Pronto muchanan por lesa of fia e 
buki aki na biblioteca na Playa of na San Nicolas. Sra. Britten a keda hopi 
contento cu Tito a trece e buki pa biblioteca hubenil na Aruba. 


sra. Jenny Coffi-Alberto ta viuda y mama di 2 yiu y el a cuminsa skirbi na 
2000. E ta gusta experimenta y ta skirbi cuenta pa mucha pero tambe 
Haiku. Den siman di ‘Ban lesa’ na Corsou, sra. Jenny ta bishita diferente 
scol na Corsou pa conta storia y introduci su buki. Otro buki di sra. Jenny 
ta ‘Het geluk van Kianu’. 


D 
OW ta preparando e trabou di verf e edifi- 
cio di biblioteca na Playa. Pronto e proyecto 
por cuminsa y e edificio lo haya colornan bunita. 
Esaki ta un proyecto cu a anticipa pa hopi tem- 
po. Danki na curador sr. Renwich Heronimo lo tin 
un ‘color scheme’ nobo y atractivo cu ta repre- 
senta e bunita colornan di Aruba su barancanan 
y piedranan. Na biblioteca nan ta hopi contento 
cu esaki. 


Tin mas trabou di mantencion na caminda. 
Pronto tambe lo reemplasa tur e kozijnnan di e 
edificio y e bentananan. Den proximo simannan 
lo drecha e dak tambe na e parti di e entrada. Pa 
ultimo lunanan cu awa ta yobe hopi asina tabatin 
lekkage tur dia den Hal. E trabounan lo trece 
poco inconveniencia si pa biblioteca su bishitan- 
tenan, espacio pa staciona auto lo ta limita. 


Edificio biblioteca na Playa pronto cu bachi nobo 


Miho lat ku nunka 

DEN HAAG – Durante un bishita di Minister Plenipotenciario 
mr. Ady Thijsen na Brightlands Maastricht Health Campus e 
mandatario a haya un presentacion di COO di Brightlands 
Yvo Graus. 


Na Brightlands Maastricht Health Campus ta traha inves- 
tigadonan, negociante y studiante ariba innovacion den 
salubridad, prevencion medico y innovacion den diagnostica 
di malesa. Asina si descubri malesa den un estado tempran 
ta miho. Brightlands Maastricht Health Campus ta ubica 
120 compania, di chikito te multinacional. Sr. Graus den 
su presentacion a ilustra cu Brightlands Maastricht Health 
Campus tin dos tipo di compania: spin off cu ta companianan 
cu ta sali for di Universidad di Maastricht y bo tin compani- 
anan cu ta bin pafo di Universidad. 


Door cu Brightlands Maastricht Health Campus ta un 
joint venture entre e Universidad di Maastricht, e hospital 
academic di Maastricht MUMC+ y Provincia di Limburg, 
hopi di e companianan ta ligan a sea e Universidad of 
MUMC+. Tambe Brightlands Maastricht Health un luga ideal 
pa “starts-up” den e mundo medico. Den cuadro di esaki 
Minister Thijsen a puntra si Brightlands Maastricht Health 
Campus ta duna sosten na “starts-up” di Aruba. Sr. Graus 
a bisa cu in principio ta duna sosten na companianan cu a 
traha hunto cu Universidad di Maastricht. 


Otro “starts-up” pafo di Universidad di Maastricht por haya 
sosten unicamente si nan ta estableci na Hulanda. Si sr. 
Graus a bisa cu companianan na Aruba cu kier haya sosten di 
Brightlands Maastricht Health Campus, lo por na momento 
cu nan tin un forma di cooperacion cu un Universidad of otro 
instituto di enseñansa. 


Sr. Graus a splica cu pa loke ta starts-up Brightlands 
Maastricht Health Campus ta brinda guia den peticion pa 
patent riba un invento. Esaki despues cu stipula cu e invento 
ta comercial atractivo y cu e ta bin na remarca pa pidi patent 
pe. Tambe Brightlands Maastricht Health Campus ta duna 
coach na e starts-up. 


Esaki considerando cu peticion pa un patent ta costa hopi 
placa. Sr. Graus a ilustra e compania Mosa Meat, cu ta un 
laboratorio pa cultina carni for di un cel. Un compania 
masha innovativo mes cu tin atencion di inversionistanan 
renombra, manera e actor Leonardo di Caprio. Mirando e 
discusion actual rond mundo riba e consecuencia di cria di 
bestia tin riba e medio ambiente, companianan asina segun 


sr. Graus sigur lo bira importante pa futuro. 


Mirando e potencia di Brightlands Maastricht Health Campus 
pa duna guia na companianan desde comienso na momento 
cu nan bin cu un invento te cu esaki ta cla pa subi mercado, 
minister Thijsen ta sigur cu starts-ups na Aruba lo mester 
por busca manera di yega na cooperacion y asina por haci 
uzo di e facilidadnan aki cu Brightlands Maastricht Health 
Campus. 


Finalmente Minister Thijsen a gradici sr. Graus pa e presen- 
tacion hopi interesante cu a duina un bista Amplio riba e 
industria innovativo riba e tereno medico. 


Potret cortesia di Arubahuis 


Minister Thijsen a haya presentacion interesante 
di Brightlands Maastricht Health Campus 

WILLEMSTAD - Un señora ambtenaar cu 32 aña di servicio 
a apela e retiro cu el a haya na Ministerio di Salubridad pero 
su abogado a apela e veredicto sin exito pasobra ya e tabatin 
un condena penal riba su carchi di castigo pa chanchuyo cu 
bon pa tuma material na Better Deals. 
Otro punto cu e señora a perde ta cu el a pidi minister di 
Salubridad un gratificacion di un luna di salario pasobra el a 
cumpli 30 aña den servicio di gobierno. Logico cu gobierno a 
rechasa e peticion ey pasobra un ambtenaar cu a haya retiro 
pa motibo di ladronicia no por haya compensacion siendo 
un ambtenaar condena pa ladronicia. Gobierno a encarga 
abogado Bertie Braam pa defende e decision di gobierno 
pa duna e señora retiro y kende a cumpli cabalmente cu su 
mision pa representa gobierno y gana e caso. 


E señora ta traha for di 1 october 1990 y na maart di 2019 
Better Deals a denuncia iregularidad cu bon falsifica riba 
cual minister di Salubridad a pidi SOAB pa haci un investig- 


acion. 
SOAB a constata cu den e periodo di 2016 te cu mei 2018 
a tuma articulo cu bon falsifica 26 biaha na Better Deals cu 
Ministerio di Salubridad no a paga. 
E caso a bira un circulo di ladronicia pa cual corte a condena 
e señora na un castigo di prizon di 4 aña condicional na aña 
2019 pa ladronicia den complicidad di un of mas persona 
plus 160 ora di trabou forsa. 


Ademas e señora mester paga Better Deals 50.000 florin. 
E señora a haya retiro oficialmente dia 27 di augustus di 
2020 pero e señora a apela e decision ey. Abogado Braam 
a desbarata tur e argumentonan cu abogado dje señora a 
trece dilanti y basicamente e caso tabata manera ‘pan den 
cas pa abogado Braam kende ta sumamente versatil den 
casonan civil manera esun aki. 
Basicamente abogado Braam a demostra cu e señora apesar 
di su veterania no tin e mentalidad adecuado pa gosa di 
confiansa di gobierno. 


WILLEMSTAD - Un empleada di SVB cu 27 aña di servicio 
cu no tabata di acuerdo cu gerencia di SVB a corta (retene) 
un cantidad di beneficio secundario cu gobierno a hiba SVB 
Corte pa recupera e beneficionan cu forsa retroactivo. E 
empleada tabatin abogadonan mr. J.A.M. Jansen y E. Bokkes 
como su apoderado den Corte mientras cu apoderado di 
SVB tabatin abogado mr. R.A.P.H. Pols di bufete di Braam & 
Pols como su apoderado. 


E detayenan relevante den caso aki ta cu SVB tin 270 
empleado den servicio di cual nan 107 ta miembro di ABVO. 
aña pasa october e empleada a entama e caso y luna pasa 
hues a trata e caso cu tur e personanan relevante presente. 
E empleada tabata presente cu su abogadonan compaña pa 
miembronan di directiva di ABVO mientras cu halto funcio- 
narionan di SVB tabata presente. 
E empleada cu a ‘balk’ contra retencion di su beneficionan 
secundario a rason di 23% cu tabata conta pa tur empleado 
di gobierno y organonan gubernamental a drenta den 
servicio na juni di 1995. 


Tur empleado cu drenta servicio di SVB ta firma un acuerdo 
laboral individual di cual e reglamento laboral ta parti inte- 
gral. E reglement ta stipula cu e doño di trabou lo duna e 
empleadonan cu no a haya un cualificacion desfaborabel un 
bonus di SVB tin un resultado financiero positivo. Dos aña 
pasa directiva di SVB y su team di colaborado a reuni cu 
directiva dje grupo di servicio di ABVO. Directiva di SVB a 
informa e grupo di servicio cu gobierno a dicidi cu mester 
corta cu 12.5% den e condicionnan laboral mescos cu ta 
conta pa ambtenaarnan. 


Anticipando e retencion aki a dicidi cu: 
• no ta adapta salario dje empleadonan na aña 2021 
• no ta paga aumento di salario anual pasobra resultado 
financiero di SVB ta negativo 
• ta pospone pago di cen di vakantie. 


E grupo di servicio den sala di corte a puntra cu si tin 
espacio pa negosha cu SVB riba e reduccion di condicionnan 
secundario pasobra e lei (ainda) no tabata conta ainda pa 
personal di SVB pero riba cual directiva di SVB a splica cu 
mirando e situacion economico na Corsou, SVB mester ta 
solidario cu nan coleganan ambtenaar y ‘semi-ambtenaar’ 
(sic!!). 
Pero e hecho cu gobierno a corta den condicionnan laboral 
di su trahadonan no te unico motibo dicon SVB tambe 
mester tuma medida. 


Apesar di medida di gobierno ta conta pa tur hende 
Empleada di SVB cu 27 aña 
di servicio a perde caso pa 
recupera salario completo 


Abogado Braam a gana e caso pa gobierno 


Ambtenaar cu a falsifica bon pa horta, a pidi gratificacion! 

WILLEMSTAD - Corte di Husticia di nos pais a bolbe uza 
faya y a haya sla den due cu e veredicto cu nan a dicta 
den apelacion dje caso cu e ex director di Stichting Studie 
Financiering, sra. Margit de Freitas y caminda e tribunal mas 
halto di nos pais a faya pa omision den e dictamen dje caso. 
Por lo tanto e tribunal superior na Den Haag a ordena Corte 
di Husticia di nos pais pa trata e caso di nobo pero e biaha 
aki no laga argumentonan dje señora for di e consideracion 
cu nan a uza pa condena e señora. 


Cu otro palabra: Corte di Husticia di nos pais mester procesa 
e caso di nobo y cu esey e tribunal Supremo a sigui e reco- 
mendacion di Parket den evaluacion dje veredicto y a anula 
e veredicto local. 


Corte Supremo a dal ranca duro den su evaluacion dje vere- 
dicto indicando cu for di e veredicto den apelacion a sali 
na cla cu no por a proba tres dje supuesto cargonan di mal 
maneho di De Freitas. Pero e tribunal superior a hala un 
strepi diki dor di e parti pa cual si nan a condena e señora 
na Corsou, inclusivo te parti caminda nan a dicta cu señora 
De Freitas mester paga bek miyones di florin cu e fundacion 
a paga na un compania Hulandes cu tabata duna guia na 
studiantenan di Corsou. 


Esencia dje caso 
E caso di apelacion cu a yega Corte Supremo pa evaluacion ta 
draai rondo dje punto cu si señora De Freitas tabatin permit 
di Hunta di Comisario pa cera e contract cu e compania 


Experencia na Hulanda. De Freitas a contrata e compania 
pa prepara studiantenan cu ta bay studia na Hulanda y cu 
mester a prolonga contract pasobra den e contract nobo e 
tarifa pa paga e firma a surpasa e limite di 100.000 florin. 
SSC a argumenta cu Conseho di Comisario no a duna su 
aprobacion formalmente ni den ni pafo di reunion manera 
statuut ta permiti. E tribunal di Corte di Husticia na Corsou 
a dicta di acuerdo cu loke SSC a argumenta. Sinembargo 
caminda Corte di Husticia na Corsou a faya ta caminda nan 
no a haci caso di dos declaracion di Margit De Freitas cu e 
dos unico comisarionan cu tabata activo a aproba e decision 
di De Freitas via e-mail. Aparentemente Corte di Husticia 
(Corsou) a asumi cu tabatin mas miembro den e hunta loke 
pa Corte Supremo ta un posicion incomprendibel, en todo 
caso e posicion aki no ta suficiente pa declara cu e decision 
di e ex director lo no tabata valido. 


WILLEMSTAD - Corte Supremo na 
Hulanda a dicta cu tres hues di Corte di 
Husticia di nos pais mester trata e caso 
di apelacion di nobo y den e tratamento 
aki inclui dos declaracion dje dos unico 
miembronan di Conseho di Comisario 
cu señora De Freitas a manda aden for 
di principio. 
Nan tin cu analisa e declaracionnan 
y dicidi si e decision di De Freitas pa 
prolonga e contract cu Experencia 
ta cuadra cu statutonan di SSC. Al 
respecto ta responsabilidad di Corte 
di Husticia pa dicidi si el a tuma e bon 
decision of laga y motiva dicon si of no. 
Y si aprobacion di Hunta di Comisario 


ta valido solamente cu un decision di 
Hunta di Comisario, y si un director por 
confia un participacion di presidente di 
e hunta di comisario pa e hunta duna 
permit pa firma un contract. y partic- 
ularmente Corte di Husticia mester 


tene consideracion cu e argumen- 
tonan cu De Freitas a produci pa refuta 
e acusacionnan di mal maneho contra 
su persona pa conclui cu señora De 
Freitas a faya gravemente ya asina por 
dicidi ken ta responsabel pa kico. 


Corte Supremo a manda veredicto Corsou bek pa tuma decision nobo 


Den caso di Margit de Freitas vs SSC 


Corte di Husticia mester tene cuenta cu declaracionnan cu nan a ignora 

Fortaleza Pa Famia 


DEN un mundo yen di malicia y maldad, caminda matri- 
monio y famia ta core peliger, ta bon pa nos para keto 
un rato y busca tur manera pa lanta nos yiunan. Drechi, 
decente, integro cu bon caracter, pasobra cada dia mundo 
ta birando mas scur. Si awor aki nos cu ta mayor ta 
luchando tur dia contra atakenan di malicia y scuridad, cu 
kier invadi y domina bida di nos yiunan den e forma mas 
amplio di palabra, kico lo para si nos para keto y laga nos 
muchanan biba pa biba, sin ningun clase di respet y moral. 


Esun cu ta sembra biento lo cosecha horcan, pasobra 
no gaña boso mes, Dios no ta laga haci bofon di dj’E, 
pasobra loke un hende sembra esaki tambe lo e cosecha 
(Galationan 6:7). 


Ken ta embahadornan spiritual den Cristo Hesus? 
Awel un embahador spiritual den Cristo Hesus, ta yama 
pa proclama Cristo,y dirigi hende na obediencia, mante- 
niendo un bida yen di testimonio di Fe y compromiso cu 
Dios. 


Kico ta e beneficionan di Embahador spiritual den Cristo 
Hesus? 


Autoridad (Lucas 10:19): 
Mira mi ta duna boso autoridad pa trapa riba colebra y 
scorpion, y riba tur poder di e enemigo,y nada lo haci boso 
daño. 1 Corintionan 4:20: Pasobra e reino di Dios, no ta 
consisti di palabra, sino di poder. 


Teritorio: Tur lugar cu boso planta di pia lo trapa, lo ta di 
boso, Deuteronomio 11:24+25. 


Inmunidad: 
Pa aresta maldad y mara plan di e enemigo, nada lo por 
stop boso, pasobra e man di Dios lo ta riba boso bida 
(Mateo 18:18), ( Daniel capitulo 6). 


Siguridad (Salmo 23:4): 
Maske mi cana den e vaye di sombra di morto, mi no tin 
miedo di maldad,pasobra Abo ta cu mi, Bo bara y Bo garoti 
ta consola mi. 


Prosperidad (Isaias 54:13): 
Señor lo siña tur bo yiu hombernan y e prosperidad di bo 
yiu hombernan lo ta grandi. 


Provision di Dios (Filipensenan 4:19): 
Mi Dios lo provee tur loke boso tin mester, segun su rikesa 
den Gloria den Cristo Hesus. 


Proteccion di Dios (2 Reynan 6:16+17): 
Asina e a contesta no tene miedo, pasobra esnan cu ta cu 
nos ta mas cu esnan cu ta cu nan. 


A yega tempo pa nos uni como pueblo di Dios, luchando 
contra tur adversidad diabolico pa lanta yiunan Honesto. 
Humilde, Integro, y dependiente di Dios, pa nan por ta 
Embahadornan Spiritual den Cristo Hesus. 


Jeremias 17:7: Bendiciona ta e hende cu ta confia den 
Señor, y kende su confiansa ta den Señor. 


P’esey como mayor nos mester para firme den nos matri- 
monio, dunando bon testimonio di fieldad na Dios y na nos 
pareha, stimando otro manera Cristo ta stima su Iglesia. 


Con bo ta bira un Embahador Spiritual den Cristo Hesus? 


Ricibi bo salbacion (Juan 3:3): 
Hesus a contesta y a bise: Di berdad, di berdad. Mi ta bisa 
bo . Si un hende no nace di nobo. E no por mira e reino di 
Dios. 


Transforma Bo mente (Romanonan 12:2): 
Y no sea conforme e mundo aki, ma sea transforma 
pa medio di renobamento di boso mente, pa boso por 
comproba, kico ta e bon y agradabel y perfecto boluntad 
di Dios. 


Purifica boso curason (Santiago 4:8): 
Hala cerca Dios y E lo hala cerca boso, limpia boso mannan, 
boso pecadornan y purifica boso curason, boso di curason 
dobbel. 


Intimidad cu Dios (Amos 3:7): 
Sigur cu Señor no ta haci nada, sin cu e revela Su conseho 
secreto na Su Sirbidonan, e profetanan (Daniel 2:25-30). 


Laga nos tur como mayor responsabel pone man na obra. 


Sinceramente, Pastor Marcel Balootje 


Ban lanta nos yiunan, 
como embahador spiritual den Cristo Hesus 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profundo sentimento y memoria carga 
cu dushi momentonan, nos ta anuncia e 
fayecimento di nos kerido, pareha, tata, opa, 
ruman, tio, primo, sua y amigo: 


Jaime 
Dionisio Coeriël 
*3 di oktober 1934 - †17 di februari 2023 


Na nomber di su: 
Pareha: 
Ingrid Croes 


Yiu: 
Xiomara Gysbertha- Coeriel y 
Gurtni Gysbertha. 


Yiunan di criansa: 
Maria Thompson y 
Manuela Thompson. 


Rumannan: 
Mirna y Kiki Aniceta 
vda. Stella Faneyte 
Ericio Coeriël 


Nietonan: 
Anais Kirindongo-Mogen y Gerald Mogen. 
Jeancarlos Kirindongo y famia. 
Alexander Gysbertha. 
Chaiska Cijntje- Gysbertha y Abdi Cijntje. 
Naemi Gysbertha. 


Nieto di criansa: 
Sueallen Hassell 


Bisanietonan: 
Nathaniel, Ti-pharmy, 
Safira, Aidan, 
Amiah y Jeancaelen. 


Demas famia: 
Adele Oster y famia 


Primo(a)nan, subrino(a)nan, sua y cuñanan, 
ihanan, conocirnan/amigo(a)nan di cas di 
Partido AVP, bisiñanan, amigo(a)nan cu ta hopi 
pa menciona y demas famia. 


Su dokter di cas: 
Usha Ramcharan 


Ex-coleganan di Prison Koraal Specht 
Personal di Cas di cuido Oasis y Betesda 


Nos disculpa si den nos tristesa nos por a lubida 
algun famia. 


Ta invita demas famia, bisiña, amigo- y 
conocirnan, pa e acto di despedida cual lo 
tuma lugar diasabra, 25 di februari 2023, for 9 
or pa 11 or di mainta na Aurora Funeral Home. 
Cremacion lo tuma lugar den seno familiar. 


Oportunidad pa condolencia lo ta diabierna, 
24 di februari 2023, for di 7 or pa 9 or di anochi 
na Aurora Funeral Home. 


Ta lamenta cu despues di despedida no ta ricibi 
bishita di condolencia na cas. 


Señor ta mi Wardador, 
pues mi n’ tin falta di nada. 
Den cunucu di yerbe berde, 
E ta ponemi sosega. 
E ta hibami na awa trankil, 
pa mi bolbe haya forsa. 
E ta guiami den caminda drechi, 
fiel na Su nomber. 


Cu inmenso pena y 
dolor na nos curason, nos ta anuncia 
fayecimento inespera di nos 
tata, ruman, omo y amigo: 


Romulo Simeon Ruiz 
mihor conoci como “Roque of Roki” 
Naci 05 januari 1945 
Fayece 20 februari 2023. 


Na nomber di su: 
Yiu: 
Randolph (Randy) Ruiz 


Mayornan: 
†Jozef (Joso) y 
†Hubertina (Bertha) Ruiz-Tromp 


Rumannan: 
†Carmen (Chichi, Cam) Figaroa-Ruiz 
†Jose (Jossy) Ruiz y famia 
† Maria Britten-Ruiz y famia 
Francisco (Pancho) Ruiz y famia 
†Theodoor(Dooi, TV) Ruiz y famia. 
†Theresita (Tila)Damiana-Ruiz 
Aura Ruiz 
Aurora Ruiz 
Gabriel (Bibi) Ruiz y famia 
†Tecla (Chinda) Stamper-Ruiz y famia 


Tur su subrino- y subrinanan , Tur 
su primo- y primanan, Tur su bon 
bisiñanan, Tur su amigonan di La Roca, 
Mangel Halto. 


Demas famia: 
Ruiz, Figaroa, Blanquicett, Britten, 
Ras, Damiana, Rasmijn, Stamper, 
Posner, Semeleer, Jaramillo, Lacle, 
Jacobs, Ras, Garcia, Vingal, Schoop, 
v/d Linden, Jeandor, Leo, Rivera, 
Donata, v/d Bliek, Chirino, 
Yarzagaray, Peguero, Voortman, 
Henriquez, Arends, Dubero, Stroop 


Nos ta pidi disculpa, si den nos tristeza 
nos por a lubida di pone un nomber 
cu lo mester tabat’ey. 


Acto di entiero lo tuma lugar Diabierna 
24 di februari 2023 for di 9’or pa 11’or 
di mainta na Misa Sta Anna na Noord, 
despues lo sali pa santana catolico na 
Noord. 


Ki alegria, ora nan a bisa mi: 
“Ban cas di Señor!” 
I awor, ata mi aki para na bo porta Señor. 
Salmo 122 


Cu hopi tristeza pero conforme 
boluntad di DIOS, nos ta anuncia 
fayecimento cristian di: 


Teresita de Cuba 
Mihor conoci como 
“Chita”, “Treesje” of “Tere” 
*23-8-1933 - †19-2-2023 


Na nomber di su 
Mayornan: 
†Pablo de la Cruz de Cuba y †Ursela de 
Cuba Figaroa 


Rumannan: 
Lucia Leest de Cuba y †Dominico Leest 
†Agnes de Cuba 
†Nicolaas de Cuba y †Rica de Cuba 
†Aloysio “Louis” de Cuba 
y demas rumannan de Cuba 


Prima- y primonan 


Sobrina- y sobrinonan: 
Diana Maduro Leest y Eddy Maduro 
Franklin Leest y Lourdes Leest Maduro 
Lillian Leest 
Irene de Cuba y Quito Nicolaas 
Alice de Cuba 
Margareth de Cuba 
y demas subrina y subrinonan 


Sobre sobrina y sobre sobrinonan: 
Luzdary Patterson Leest, Nathan Patterson y 
Nico Patterson 
Solmaita Yarzagaray Leest y Eltienne 
Yarzagaray 
Ernand Maduro, Giandra Maduro Dijkhoff, 
Eliyah, Theon y Xeric Maduro 
Naomi Lanoy, Leandro Angela, Chanelle 
van de L’isle y Allyzee Angela 
Abigail Lanoy 
Nora Godfried y famia 
Wladimir Nicolaas y famia 


Rosie 


Ayudante na cas: 
Sra Laly 


Bisiñanan, amistadnan y conocirnan 


Demas famia: de Cuba, Figaroa, Leest, 
Maduro, Nicolaas, Patterson, Yarzagaray, 
Dijkhoff, Lanoy, van de L’isle, Angela, 
Godfried, Franken, Giel, Tromp, Dongen y 
Ras. 


Acto di entiero lo tuma lugar diasabra 25 di 
februari 2023 for di 2’or pa 4’or di atardi na 
Misa Sta Anna na Noord, despues lo sali pa 
santana catolico na Noord. 


Disculpa nos si den nos tristeza nos por a 
lubida un of mas famia. 
Despues di entiero no ta ricibi bishita di 
condolencia na cas. 

Jesus a bisa “ Ami ta resurreccion y Bida! 
Esun cu kere den Mi lo biba eternamente.” 


Cu profundo tristesa pero conforme cu boluntad 
di Dios, nos ta participa fayecimento di: 


Felicia Franken 
Cariñosamente yama “Chichi” 
*20-11-1939 - †19-02-2023 


Na nomber di su: 
Yiunan: 
Erlinda y Jorge Pinilla-Kelly y yiu Deanna 
Joselito y Sixta Lilive Perozo-Kelly y yiunan 


Ruman: Petra Rosalia Franken 


Famianan: 
Franken, Pinilla, Kelly, Tromp, Perozo, Trimon, Gei, 
Boekhoudt, Dijkhoff, de Mey, Brete, Erasmus 


Nos ta pidi disculpa si den nos tristesa nos por a 
lubida un famia of amistad. 
Acto di despedida y entiero lo tuma lugar na 
Royal Funeral Home diahuebs 23 di februari 2023 
di 2’or pa 4’or di atardi. 


Despues lo sali pa Santana Central Sabana 
Basora. 


Nos ta lamenta cu despues di entiero nos no por 
ricibi bishita di condolencia na cas. 


Menschen die wir lieben bleiben für immer, 
denn sie hinterlassen Spuren in unseren Herzen. 


‘Wenn Ihr mich sucht, dann sucht mich in Euren 
Herzen. Habe ich dort einen Platz gefunden, 
werde ich immer bei Euch sein.’ Antoine de 
Saint-Exupéry 


We deeply regret the loss of a lovable, talented 
and most kind-hearted person who left traces of 
his life in our hearts by his presence. You quietly 
disappeared out of our lives…but never from our 
hearts and minds. You will be missed deeply and 
we will never forget you. 


Emir (Sadi) Sadikovic 
12 januari 1959 - 11 februari 2023 


Mother: 
Bedija and Gunter Dübner 


Sister: 
Suzana and Peter Römer 
Benjamin Römer 


Blended family: 
Ivolaine and Ricardo 
Yrishar 
Senna 
Jeanine and Gert-Wim 
Jules 


and everyone who loves you...! 


Funeral will be held on 
Thursday Februari 23rd 2023 
at the Aurora Funeral Home from 2pm to 4pm 


De Mens schikt, maar God beschikt 


Met intens verdriet delen wij mee 
dat Rudolf E. Offringa, echtgenoot, 
vader,grootvader, broer, oom 
schoonbroer en vriend ons heeft verlaten. 


Rudolf E. Offringa 
Zonsopgang: 
19 maart 1956 te Den Helder 
Zonsondergang: 
14 februari 2023 te Aruba 


Echtgenote: 
Esther Williams 


Kinderen: 
Quincy Offringa en echtgenote Nienke 
Offringa 
Sarah-Quita Offringa 


Kleindochter: 
Yarah Celine-Luz Offringa 


Broers: 
Danny Offringa echtgenote Anja 
Offringa-Punt 
Pieter Offringa echtgenote Linda Offringa- 
Lo-Fo-Sang 


Schoonzussen: 
Desiana Peeters-Williams en echtgenoot 
Harry Peeters 
Elaine Williams 
Ruth WIlliams 
Natasha Williams-Phatela en echtgenoot 
Thabang Phatela 


Neef: 
Jurriaan 


Nichtjes: 
Sanne, Eva & Anne-Fleur in Nederland 
Sandy, Chandra & Mandy in Sint Maarten 
Allyshanee in Nederland 
Itumeleng, Dineo & Senate in Namibië 
Verzorgster: 
Adriana Castrillon 


Ruud toonde liefde, blijdschap, vrede, 
geduld, vriendelijkheid, mildheid, trouw, 
tederheid en zelfbeheersing 


Condoleance te Aurora Funeral Home: 
op donderdag 23 Februari 6pm-9pm 
Condoleance & uitvaart op vrijdag 
24 februari 2pm-4pm gevolgd 
door begrafenis te Sabana Basora 
Begraafplaats. 


Uitvaart wordt live verzonden via 
Facebook Obituary Aruba op vrijdag 24 
februari 2pm-4pm. 


Wij ontvangen graag herinneringen, 
verhaaltjes en condoleances via 
e-mail: Donrodolfo1402@gmail.com 


Salmo 23: Señor ta mi wardado pues mi no tin falta 
di nada. 


Cu tristesa na nos curason pero cu boluntad di Dios. 
A fayece Cristianamente 


Sra. Rodelfina 
Angeles Leito 
Mihor conoci como Fin-Fina-of Nana 
*02-Oktober-1923 – +16 Februari 2023 


Nomber di su yiunan: 
Enid Nassy 
– Astrid y Rolando 


Irene Nassy 
- +Robert-Marlene - Rudy 


Ursy Nassy 
– Sharine (Lily) 


Judith Nassy 
-Janiro y Deyanira 


Erwin Nassy – Minerva Nassy Martes 
-Shaheen – Sharon – Sharizette – Shermehen 


Ronald Nassy (Ronny) 
-David – Nathalie 


Shirley Nassy 
-Sisline – Suhaill 


+ Yvonne Cristina-Nassy – Frank Cristina 
Robert - Rupert 
+ Eric Nassy – Ramonita Koolman 
Germayne 


Astrid Nassy – Elvin Boekhoudt 
-Gregory – Juraima – Lai-Tim - Herbert 


Nieta manera su yiu muher: 
-Juraima Nassy – Oswald Yarzagaray 


Su tutu mama nan 
-Joshuen Y Cayden Yarzagaray 


Tur su bisanieto (a) nan tatara nietonan Su subrino 
(a) nan prima y primonan y hijanan. 


Su Dokter di cas stima Dr. Reynold Luchmun y 
famia y assistente 
Herbert Faulborn (Herbucho) 
Carlos How 
Pacheco Eisden (Panseico) 
Su mihor amiga Imelda Molina Schoop 


Su ex bisiñanan: 
Mirtha Mimi Petronia y rumanan y famia 
Viviana Ansjeliena y famia (korsow) 


Su manicuristanan: 
Kari y Marlene 
Bea 


Su peluquera: Ramona 


Y demas famia: Leito,Nassy, De Cuba, Calmes, 
Cotarelo-Idigoras,Eisden, Cristina, How, Faulborn, 
Yarzagaray,Stuart, Martinus, Kelkboom. 


Si den nos tristesa por a lubida algun famia nos 
disculpa. Akto di despedida y cremashon lo tuma 
lugar diahuebs 23 februari 2023 
Na Pray Funeral home na San Nicolas. 
Orario 9:00AM-11:00AM 


Por fabor no manda krans ni flor door cu ta un 
cremacion. Nos ta lamenta cu no lo ricibi bishita 
di condolencia ni prome ni despues di cremacion 
na cas. 

Gradicimento y invitacion 


Pa medio di esaki, famia Nadall, casa y yiunan 
kier a gradici tur esnan cu di un manera of otro 
a duna nan sosten, consuelo y forsa durante e 
fayecemento y entiero di nos defunto stima: 


Silvio Antonio Nadall 


Un gratitud special ta bay na e 
paramediconan di ambulance: 
Ajai Kodan, Antony Bermudez y Maureen Silva 
como tambe na e broeder- y zusternan di SEH di 
Dr. Horacio E. Oduber Hospitaal. 


Alabes nos kier haci un invitacion pa un Santo 
Sacrificio di misa na descanso di alma di Silvio 
Nadall. E Santo Sacrificio lo tuma luga diahuebs 
23 di februari 2023, pa 7or di anochi na Pro 
Cathedral San Francisco (Misa di Playa). 
Danki di curason. 


“Wie in mij gelooft zal leven, ook wanneer hij 
sterft, en ieder die leeft en in mij gelooft zal nooit 
sterven.” - Joh. 11:25-26 


Conform de wil van God, 
en na een prachtig leven samen, 
moet ik afscheid nemen van mijn lieve man. 


Peter B. Markus 
*25 Mei 1946, Voorburg, Ned. 
†19 Februari 2023, Aruba 


Echtgenote: 
Milda Markus Semeleer 


Broer en zus: 
Ben Markus & familie in Ned. 
Cocky en Fred van Es & familie in Ned. 
Verdere neven en nichten in Nederland 


Schoonfamilie: 
Linda Semeleer & familie 
Chinda Semeleer & familie 
Mena en Chato Stamper-Semeleer & familie 
Jerry en Dita Semeleer & familie 
Marlène en Ronny Lacle-Semeleer & familie 


Verzorgster: 
Ita Ridderstaat 


Verdere families, vrienden en kennissen: 
Markus, van Es, Semeleer, Kelly, Pereira, Stamper, 
Tromp, Lacle, Ron Kapoor & fam., Antonio Silva. 
Vrienden van Superfood. 


Er is gelegenheid tot condoleren en afscheid 
nemen op Vrijdag 24 Februari 2023 van 2:00 tot 
4:00 ‘smiddags bij Royal Pray Funeral Home & 
Crematory. 
Crematie zal plaatsvinden in besloten 
familiekring. 


In plaats van bloemen of krans kunt u een 
donatie doen t.b.v. de Kankerfonds, er zal een 
box ter plaatse zijn. 


Tot onze spijt is er geen gelegenheid tot 
condoleren aan huis. 


E circulo di bida ta completo. 
Banda di nos mayornan, 
bo a yuda forma nos hogar. 
Bo a cuida nos for chikito y na nos turno nos a 
cuida di bo te na bo 
ultimo rosea. 


No ta keda nada otro cu 
un gratitud inmenso pa tur loke 
bo a nifica pa nos, p’asina tanto aña. 


Cu dolor na nos curason 
pero conforme cu Dios su boluntad 
nos ta anuncia fayecimento di: 


Lucia Gerson Lamiz 
Pa nos cariñosamente yama: ”Tia” 
* 4 di maart 1941 † 21 di februari 2023 


Den nomber di su famia na Aruba: 
Olga 
Gershwin 
Tai Foo 
Atan Jr. y Marushka 
Sarah-Isabel, Silvia-Andrea Lucia, Nicolas 
Emilio y Alva 


Elsa cu a yuda nos cuida Tia cu hopi cariño 


Famia Gerson Lamiz na Republica Dominicana. 


Specialmente su ruman Ana Rita, cu tanto el a 
stima. 


Palabra di danki na Trinity Quality care service, 
O’Neill Romero, 
Dr. Yagua y Huisartsenpraktijk HOED. 


Ta invita famia, Amistad y conocir pa un acto 
di despedida cu lo tuma lugar: Diasabra 25 di 
februari 2023 entre 9’or y 11’ or di mainta na 
Royal Funeral Home. 
Di 10:30 pa 11’or di mainta lo tin un respons. 


Lo crema nos Tia den ceno familiar 


Tia a siña nos un oracion cu nos a resa tur anochi 
hunto: 


Angel de mi guardia 
Dulce compañia 
No me desampares 
Ni de noche, ni de dia 
No me dejes solo 
Que sino me perderia 
Que me acompañen siempre 
Jesus, Jose y Maria. 


Cu nos Tia Bella sosega na paz. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece Cristianamente: 


Manuel Martinho 
da Silva Cristo 
*04-09-1950 - †18-02-2023 


Na nomber di su: 


Casa: 
Delfina da Silva 


Yiunan: 
Manuel José da Silva Cristo y 
Monique van Wylick 
Lidia Maria da Silva Cristo 


Nietanan Stima: 
Olivia da Silva Cristo 
Amalia Maduro 
Madelief da Silva Cristo 


Ruman: 
Maria Conceição Cristo Loefstock 


Cuñanan: 
Maria Rosaria da Silva 
Jose Manuel da Silva y Tina Maduro-da Silva 
Maria Noemi da Silva Rasmijn y Jacinto 
Rasmijn y famia 


Sobrino(a)nan: 
Noemi Rosaria Rasmijn-Boekhout y 
Anthon Boekhout 
Jacinto Jesus Rasmijn y 
Cindy Wernet y famia 
Francisco da Silva y 
Jade da Silva y famia 
Anita Loefstok y famia 
Tomas Loefstok y famia 
Elena Gomes y famia 
Fernando Gomes y famia 


Stima Manera Sobrino(a)nan: 
Laura Boekhout, Nohely Boekhout, 
Jasmijn da Silva, Jamilien da Silva, 
Zane Rasmijn, Dax Rasmijn 


Demas famia Madeira Portugal, 
na tur su amigonan, su dokter di cas: 
Dr. Marcel Ho Kang You 


Nos disculpa si den nos tristesa nos por a 
lubida algun famia. 


Acto di entiero lo tuma lugar diabierna 24 
di februari 2023, di 8:30’or pa 10:30’or di 
mainta na Misa Pro Catedral San Francisco 
na Oranjestad, despues saliendo pa 
Santana Catolico na Playa. 


Despues di entiero no ta ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


Nos ta anuncia fayecimento di: 
Gilberto van der Biezen 
*19-11-1934 - †22-02-2022 


Acto di entiero lo wordo anuncia despues. 


